Toista KHL-kauttaan tahkoava Jokerit porskuttaa oman divisioonansa kärjessä ja on etenemässä debyyttikautensa tavoin pudotuspeleihin. Viime kaudella joukkueen hyökkäyspeli oli pitkälti yhden ketjun (Steve Moses - Petr Koukal - Linus Omark) varassa. Kuluvalla sesongilla tehot ovat jakautuneet huomattavasti laajemmin, mikä on osa päävalmentaja Erkka Westerlundin filosofiaa, kun puhutaan voittavasta jääkiekosta. Westerlund painottaa neljän tehokkaan ja joukkueelle pelaavan hyökkäysketjun nimeen, joten Karjala-turnauksessa loukkaantuneen Tommi Huhtalan jättämä aukko on haaste pudotuspelimenestyksen kannalta.

